Ντόλτσε Βίτα

Ντόλτσε Βίτα είναι ο τίτλος μιας ελληνικής ρομαντικής και κωμικής τηλεοπτικής σειράς που προβλήθηκε από τους τηλεοπτικούς δέκτες του Mega τις σεζόν 1995-1997. Δημιουργήθηκε από τον Αλέξανδρο Ρήγα και τον Λευτέρη Παπαπέτρου και παρουσιάζει τον απαγορευμένο έρωτα μιας ηλικιακά ώριμης χήρας με τον αρραβωνιαστικό της κόρης της, καθώς και τα κωμικά μπλεξίματα που προκύπτουν προσπαθώντας να κρύψουν αυτή τη σχέση από τον περίγυρο τους. Η πλοκή της χαρακτηρίστηκε πολύ προχωρημένη για τα ελληνικά ήθη της εποχής και απενοχοποίησε τον έρωτα μεταξύ μιας μεγαλύτερης σε ηλικία γυναίκας με έναν νεαρότερο άνδρα, καθώς επίσης θέσπισε και έναν καινούργιο και πιο ευρηματικό κώδικα χιούμορ με στοιχεία μαύρης κωμωδίας. Κύριοι πρωταγωνιστές ήταν η Άννα Παναγιωτοπούλου και ο Θανάσης Ευθυμιάδης, ενώ το υπόλοιπο πρωταγωνιστικό καστ απαρτιζόταν από τη Κατιάνα Μπαλανίκα, τη Μαρία Καβογιάννη, τη Μαρία Φωκά, τον Παύλο Ορκόπουλο, τη Κατερίνα Ζιώγου, τη Γαλήνη Τσεβά, τον Ισίδωρο Σταμούλη και τον Χριστόφορο Παπακαλιάτη. Η σειρά γνώρισε τεράστια επιτυχία, με αποτέλεσμα να έχει προβληθεί σε επανάληψη πολλές φορές μέχρι σήμερα.

Σε ρόλους guest έλαβαν μέρος πολλοί ακόμα γνωστοί ηθοποιοί όπως η Ελένη Γερασιμίδου, η Υρώ Μανέ, η Σοφία Φιλιππίδου, η Ελένη Καστάνη, ο Στέλιος Μάινας, ο Ντίνος Λύρας, ο Δημήτρης Καλιβωκάς, η Μπέττυ Μοσχονά, ο Θωμάς Κινδύνης, η Ειρήνη Δογάνη, η Αλεξάνδρα Παντελάκη, ο Μάριος Αθανασίου κ.α.

 Επισκόπηση σειράς 
ΚύκλοςΕπεισόδιαΑ' ΠροβολήΠρεμιέραΦινάλε1385 Οκτωβρίου 199517 Ιουνίου 199623230 Σεπτεμβρίου 199626 Μαΐου 1997

 Πλοκή 
Η Χριστίνα Μαρκάτου, χήρα εδώ και μία δεκαετία, είναι μια ντροπαλή, καλόκαρδη και σεξουαλικά στερημένη γυναίκα, καθώς ο σύζυγός της Περικλής ήταν πολύ μεγαλύτερος της, διαφορετικής ιδιοσυγκρασίας και αντιλήψεων και δεν τον αγάπησε ουσιαστικά ποτέ. Έχοντας λοιπόν γνωρίσει τον Περικλή από προξενιό, η Χριστίνα δεν είχε ποτέ μια αυθόρμητη ερωτική σχέση. Ωστόσο, ακόμα και μετά τη χηρεία της δεν επιδίωξε ποτέ να γνωρίσει κάποιον άντρα. Ζει στο σπίτι της οικογένειας στο Παλαιό Ψυχικό, μαζί με την ακτιβίστρια και vegan  κόρη της, Θεοδώρα "Ντορίτα", την ηλικιωμένη πεθερά της, τη διαβόητη Όλγα Μαρκάτου, η οποία είναι μια στριφνή, υπερσυντηρητική, θρησκόληπτη γυναίκα με εκδικητικό και ύπουλο χαρακτήρα, καθώς και την αφελή και ονειροπόλα ψυχοκόρη τους Ασπασία,  μια μάλλον μονότονη αν και αρκετά άνετη ζωή. Διευθύνει το εργοστάσιο κονσερβοποιίας ντομάτας που είχε η οικογένεια του συζύγου της, αλλά η πεθερά της παρεμβαίνει συχνά στη διοίκηση έχοντας ως πληροφοριοδότη της τη Σόφη, γραμματέα της Χριστίνας. Στην αρχή της σειράς η Χριστίνα αποφασίζει να ταξιδέψει στην Ιταλία για να επισκεφτεί τη κόρη της, τη Ντορίτα, που σπουδάζει στη Ρώμη. Στο ταξίδι της επιστροφής, μια χιονοθύελλα γίνεται αιτία να ακινητοποιηθεί το λεωφορείο σε ένα μοτέλ κοντά στη Περούτζα. Εκεί, η Χριστίνα γνωρίζει τον νεαρό Αντώνη, με τον οποίο περνούν μαζί τη βραδιά χωρίς να το σκεφτούν, και επιστρέφει στην Ελλάδα αφήνοντας αυτή τη περιπέτεια πίσω της. Όταν επιστρέφει πια και η Ντορίτα, ανακοινώνει στην οικογένεια της ότι φέρνει μαζί και τον σύντροφο της. Για κακή της τύχη, η Χριστίνα συνειδητοποιεί ότι ο σύντροφος της κόρης της είναι ο Αντώνης που είχε γνωρίσει εκείνη τη νύχτα στη Περούτζια. Κι ενώ αρχικά αντιδράει αρνητικά στο φλερτ του Αντώνη, εν τέλει αποφασίζουν να αφεθούν στο πάθος τους, αλλά κρυφά από όλους.

Σταδιακά, τη παράνομη σχέση μαθαίνουν η Σάσα, κολλητή φίλη της Χριστίνας, ο Μανώλης, φίλος του Αντώνη, και τελικά η Ασπασία, η ψυχοκόρη & οικιακή βοηθός του σπιτιού, καθώς και ο Λουκάς, ο στενός συνεργάτης της Χριστίνας, ο οποίος, επιπλέον, είναι και κρυφά ερωτευμένος μαζί της. Όλοι τους γλιτώνουν αρκετές φορές από το να αποκαλυφθούν στον κόσμο, τη Ντορίτα και κυρίως την κυρία Όλγα, που είναι η αυστηρή και δύστροπη πεθερά της Χριστίνας. Μετά από μικρό διάστημα, και ενώ έχει μεσολαβήσει ένας παρ' ολίγον αρραβώνας μεταξύ του Αντώνη και της Ντορίτας, οι δυο τους χωρίζουν, αλλά ο Αντώνης συνεχίζει να παραμένει ουσιαστικά μέλος της οικογένειας Μαρκάτου. Η Χριστίνα και ο Αντώνης συνεχίζουν να είναι κρυφά μαζί, παρά τους μερικούς καβγάδες μεταξύ τους. Μάλιστα, η σχέση τους συνεχίστηκε και ενόσω ο Αντώνης υπηρετούσε τη στρατιωτική του θητεία.

Τελικά, η σχέση τους αποκαλύπτεται στα γενέθλια της Χριστίνας, όταν όλοι, υποτίθεται, ότι ξεχνούν τα γενέθλιά της και θα λείπουν σε εκδρομή και η ίδια πιστεύοντάς το, επωφελούμενη από την απουσία τους, κανονίζει να βρεθεί στο σπίτι της με τον Αντώνη. Όμως, οι υπόλοιποι απλώς της λένε ψέματα για την εκδρομή και ετοιμάζονται να της κάνουν πάρτι-έκπληξη... Έτσι, όλοι μαζί, πλην της Ντορίτας, βλέπουν τη Χριστίνα στην αγκαλιά του Αντώνη. Η Όλγα, για να ξεπλύνει τη ντροπή και για να μη μάθει τίποτα η Ντορίτα, κανονίζει να παντρευτεί η Χριστίνα τον νονό της Ντορίτας, ενώ η Ντορίτα παντρεύεται το νέο της σύντροφο, Χάρη.  Η ιστορία τελειώνει λίγο πριν γίνει ο γάμος, όταν ο Αντώνης φωνάζει από μακριά τη Χριστίνα να τον ακολουθήσει όταν εκείνη ανεβαίνει τα σκαλιά της εκκλησίας. Η Χριστίνα παρατάει τον μέλλοντα σύζυγο της και φεύγει με τον Αντώνη. Λίγα χρόνια αργότερα, ο γιος της Ντορίτας εξιστορεί πως η Χριστίνα και ο Αντώνης αφού έζησαν τον έρωτά τους για κάποια χρόνια, τελικά χωρίζουν και ζει ο καθένας τη δική του ζωή. Η Ντορίτα είναι επίσης χωρισμένη από το Χάρη και μεγαλώνει τον γιο της μαζί με την Ασπασία και την Όλγα, οι οποίες υποδέχονται ξανά τη Χριστίνα στο σπίτι μετά τον χωρισμό της. Έπειτα, η Ασπασία βρίσκει γαμπρό και επιτέλους παντρεύεται. Ο Αντώνης πλέον είναι παντρεμένος, έχει μια κόρη και την ονομάζει Χριστίνα. Η Χριστίνα, μετά από άλλο ένα ταξίδι στην Ιταλία, βρίσκεται και πάλι αποκλεισμένη στη Περούτζια, και αντιμέτωπη, για ακόμα μία φορά,  με το φλερτ ενός φοιτητή...

 Παραγωγή 

 Αρχική επιλογή για τον ρόλο του Αντώνη ήταν ο Κώστας Κρομμύδας, ο οποίος δεν δέχτηκε να παίξει στη τηλεόραση προτιμώντας το θέατρο.
 Η Κατιάνα Μπαλανίκα ανέφερε ότι φορούσε περούκα για τη σειρά, καθώς δεν ήθελε να κόψει και να βάψει τα μακριά μαύρα μαλλιά της – το παράδοξο είναι ότι στο προτελευταίο επεισόδιο υπάρχει μία σκηνή που εμφανίζεται με τα δικά της μαλλιά, τα οποία ήταν κοντά. Επίσης, ερμήνευσε τον ρόλο της Σάσας έχοντας ως έμπνευση τον τρόπο που αντιμετώπιζαν τις καταστάσεις οι γκέι φίλοι της, διότι «τις ατάκες της δεν θα τις έλεγε εύκολα μια γυναίκα».
 Η Μαρία Καβογιάννη ανέφερε ότι ήταν έγκυος στα γυρίσματα της σειράς, επειδή όμως υποδυόταν την παρθένα έπαιζε σε διάφορα πλάνα με μαξιλάρια ώστε να κρύψει την κοιλιά της ή έλεγε χαρακτηριστικά πως έχει πάρει κιλά.
 Ο Μάριος Αθανασίου, που υποδύθηκε τον ρόλο του φοιτητή που πολιορκεί τη Χριστίνα, δήλωσε ότι εκείνη ήταν η πρώτη του τηλεοπτική εμφάνιση, την οποία χαρακτήρισε ως "τραγική" και πως έπινε μπύρες για να μπορέσει να αντεπεξέλθει στο γύρισμα.
 Τα γυρίσματα της σειράς πραγματοποιήθηκαν στο πρώην στούντιο της L.T.V. A.E., ιδιοκτησίας Λιάνας Πατέρα, στην οδό Ασλάνογλου 63 στη Καλλιθέα, όπου βρίσκονταν όλα τα πλατό της σειράς. Τα πρώτα πέντε επεισόδια -που αποτελούν τον πιλότο της σειράς- γυρίστηκαν στα τέλη της προηγούμενης σεζόν με σκηνοθέτη τον Παναγιώτη Κούτρα για τις ανάγκες του σταθμού ως προς την έγκριση και τη προώθηση του αφού υπήρχαν πολλές ενστάσεις για το περιεχόμενο του, και από το έκτο επεισόδιο ως το τέλος της σειράς τη σκηνοθεσία ανέλαβε ο Αλέξανδρος Ρήγας με τον Αντώνη Τέμπο στη τηλεσκηνοθεσία.

 Διανομή 
ΗθοποιόςΡόλοςΠληροφορίες για τον ρόλοΆννα ΠαναγιωτοπούλουΧριστίνα Μαρκάτουχήρα εργοστασιάρχηΚατιάνα ΜπαλανίκαΣάσα Παπαδήμακολλητή της ΧριστίναςΜαρία ΚαβογιάννηΑσπασία Βαρδάτσικουοικονόμος της οικίας ΜαρκάτουΘανάσης ΕυθυμιάδηςΑντώνης Καλούδηςεραστής της Χριστίνας και σύντροφος της ΝτορίταςΜαρία ΦωκάΌλγα Μαρκάτουπεθερά της Χριστίνας και γιαγιά της ΝτορίταςΠαύλος ΟρκόπουλοςΛουκάςσυνεργάτης και κρυφός θαυμαστής της ΧριστίναςΚατερίνα ΖιώγουΝτορίτακόρη της ΧριστίναςΓαλήνη ΤσεβάΣόφηγραμματέας της ΧριστίναςΙσίδωρος ΣταμούληςΜανώληςφίλος του Αντώνη και εργάτης στο εργοστάσιο της ΧριστίναςΧριστόφορος ΠαπακαλιάτηςΧάρηςσύζυγος της Ντορίτας (2ος κύκλος)
Έκτακτες συμμετοχές
Μαίρη Αννίτση ως Σπυριδούλα, καθαρίστρια εργοστασίου και μεγάλη κουτσομπόλα, χορηγός γάτας «ΛΟΥ» (9 επεισόδια) 
Καίτη Κωνσταντίνου ως Χρυσούλα Στριφτόμπολα, γειτόνισσα του Αντώνη (8 επεισόδια)
Ελένη Γερασιμίδου ως Φωτεινή Καλούδη, μητέρα του Αντώνη (3 επεισόδια)
Αλεξάνδρα Παντελάκη ως Τζένη Καφαντάρη, φίλη της Σάσας (2 επεισόδια)
Στέλιος Μάινας ως Παντελής, υπάλληλος στο εργοστάσιο της Χριστίνας (2 επεισόδια)
Δημήτρης Καλλιβωκάς ως Κούλης Δεληβοριάς, βιομήχανος (2 επεισόδια)
Χοσέ Μανουέλ Φράνκο Μαρτίν ως Τζουζεπίνο, φίλος της Ντορίτας (2 επεισόδια)
Ελένη Καστάνη ως Ελένη Γιούλμπαση, υπάλληλος στο εργοστάσιο της Χριστίνας (2 επεισόδια)
Χρήστος Χατζηπαναγιώτης ως Σωτήρης, διαρρήκτης (2 επεισόδια)
Υρώ Μανέ ως Βούλα, χωρική στην Ήπειρο που φιλοξένησε τις Χριστίνα και Σάσα (2 επεισόδια)
Σοφία Φιλιππίδου ως Αμαλία Πισπιρίγκου, λοχαγός στο στρατόπεδο όπου υπηρετεί ο Αντώνης (2 επεισόδια)
Θωμάς Κινδύνης ως Στέφανος, καθηγητής Ντορίτας (2 επεισόδια)
Παύλος Κοντογιαννίδης ως Σταυρόπουλος, λοχαγός στο στρατόπεδο όπου υπηρετεί ο Αντώνης (2 επεισόδια)
Καλλιόπη Ταχτσόγλου ως Στέλλα, μοδίστρα της οικογένειας Μαρκάτου (1 επεισόδιο)
Πάνος Χατζηκουτσέλης ως Αντρέας/Πέτρος Παυλόπουλος, ψυχολόγος της Χριστίνας (1 επεισόδιο)
Περικλής Αλμπάνης ως Μισέλ, κομμωτής της Σάσας (1 επεισόδιο)
Αθηνόδωρος Προύσαλης ως Περικλής Μαρκάτος, πεθαμένος σύζυγος της Χριστίνας (σε flash back) (1 επεισόδιο)
Μάριος Αθανασίου ως Tέλης Χριστοδούλου, φοιτητής που φαίνεται να πολιορκεί τη Χριστίνα όπως ο Αντώνης (1 επεισόδιο)
Άννα Κουρή ως Λέλα, τηλεθεάτρια "Ντόλτσε Βίτα" (1 επεισόδιο)
Τζόυς Ευείδη ως Φανή, τηλεθεάτρια "Ντόλτσε Βίτα" (1 επεισόδιο)
Γιάννης Ζουγανέλης ως παρουσιαστής εκπομπής (1 επεισόδιο)
Ειρήνη Δογάνη ως Βιβή, φίλη Σάσας (1 επεισόδιο)
Ελένη Καψάσκη ως κυρία Ουρανία (2 επεισόδια)
Κώστας Μακέδος ως Πολύδωρος (1 επεισόδιο)
Κώστας Κουνατίδης ως Ζαφείρης, ξάδερφος Βούλας (1 επεισόδιο)
Γιάννης Φύριος ως Στάθης, ασθενής νοσοκομείου (2 επεισόδια)
Ντίνος Λύρας ως Άγγελος
Φίλιππος Γκιώνης ως Ρεσεψιονίστ ξενοδοχείου Νούφαρα (1 επεισόδιο)
Χριστίνα Κουτσουδάκη ως υπάλληλος στο ξενοδοχείο Νούφαρα (1 επεισόδιο)
Μπέτυ Μοσχονά ως Θεώνη, φίλη Όλγας (1 επεισόδιο)
Μπάμπης Κλαλιώτης ως Παναγιώτης Ζούβελος (1 επεισόδιο)
Μάνος Αναστασόπουλος ως Παναγιώτης, ανηψιός Σπυριδούλας (1 επεισόδιο)
Βίκυ Πρωτογεράκη ως Βανέσα (1 επεισόδιο)
Αλέξανδρος Μυλωνάς ως ταγματάρχης Λαμπίρης (1 επεισόδιο)
Ζώγια Σεβαστιανού ως νοσοκόμα (1 επεισόδιο)
Άννα Σταματίου ως σερβιτόρα εστιατορίου (1 επεισόδιο)
Ελένη Κωνσταντινίδου ως πελάτισσα εστιατορίου/Μαρίνα υποψήφια νύφη (3 επεισόδια)
Νίκος Μποτόπουλος ως πελάτης εστιατορίου (1 επεισόδιο)
Αντώνης Ζαχαράτος ως Καραχάλιος (10 επεισόδια)
Κατερίνα Παναγάκη ως νοσοκόμα (1 επεισόδιο)
Αλέξανδρος Ρήγας ως Τούρκος (1 επεισόδιο)
Συντελεστές
ΔημιουργόςΙδιότηταΛιάνα ΠατέραExecutive ProducerΝτίνος ΠετράτοςΣκηνογραφίαΔημήτρης ΣουλελέςHair Styling – Make UpΑντώνης ΑγγελόπουλοςΒοηθός ΣκηνοθέτηΣάκης ΛαλιώτηςΜοντάζ – ΜιξάζΔημήτρης ΑράπογλουΒίκυ ΖαχαροπούλουΟργάνωση ΠαραγωγήςΒασίλης ΣτυλιαράςΔιεύθυνση ΠαραγωγήςΤάκης ΤσάκωναςΔιεύθυνση ΦωτογραφίαςΑντώνης ΤέμποςΤηλεσκηνοθεσία

 Επεισόδια 

 Α' Κύκλος (1995-96) 

 Προβαλλόταν κάθε Πέμπτη στις 21:45 (επεισόδια 1-12) και κάθε Δευτέρα στις 21:00 (επεισόδια 13-38).

#Α' ΠροβολήΤηλεθέαση1<center>05/10/1995<center>Δ/Α2<center>12/10/19953<center>19/10/19954<center>26/10/19955<center>02/11/19956<center>09/11/19957<center>16/11/19958<center>23/11/19959<center>30/11/199510<center>07/12/199511<center>14/12/199512<center>21/12/199513<center>25/12/199514<center>01/01/199615<center>08/01/199616<center>15/01/199617<center>22/01/199618<center>29/01/199619<center>04/02/199620<center>11/02/199621<center>18/02/199622<center>25/02/199623<center>04/03/199624<center>11/03/199625<center>18/03/199626<center>25/03/199627<center>01/04/199628<center>08/04/199629<center>15/04/199630<center>22/04/199631<center>29/04/199632<center>06/05/199633<center>13/05/199634<center>20/05/199635<center>27/05/199636<center>03/06/199637<center>10/06/199638<center>17/06/1996

 Β' Κύκλος (1996-97) 

 Προβαλλόταν κάθε Δευτέρα στις 21:15.

#Α' ΠροβολήΤηλεθέαση39<center>30/09/1996<center>Δ/Α40<center>07/10/199641<center>14/10/199642<center>21/10/199643<center>28/10/199644<center>04/11/199645<center>11/11/199646<center>18/11/199647<center>25/11/199648<center>02/12/199649<center>09/12/199650<center>16/12/199651<center>23/12/199652<center>30/12/199653<center>13/01/199754<center>20/01/199755<center>27/02/199756<center>03/02/199757<center>10/02/199758<center>17/02/199759<center>24/02/199760<center>03/03/199761<center>10/03/199762<center>17/03/199763<center>24/03/199764<center>07/04/199765<center>14/04/199766<center>21/04/199767<center>05/05/199768<center>12/05/199769<center>19/05/199770<center>26/05/1997

 Παραπομπές 

Εξωτερικοί σύνδεσμοι

Επίσημη ιστοσελίδα

Οι ήρωες της «Ντόλτσε Βίτα» σε σπάνιες φωτογραφίες από τα γυρίσματα στο Time For Fun

Κατηγορία:Τηλεοπτικές σειρές Mega
Κατηγορία:Ελληνικές ρομαντικές-κωμικές τηλεοπτικές σειρές